Source: http://ispigl.eu/denik/?q=node/17435
Timestamp: 2019-06-24 17:17:33+00:00

Document:
Urobil to Danko Čaputovej úmyselne? Pozval jej súperov | iSPIGL
Urobil to Danko Čaputovej úmyselne? Pozval jej súperov
Vložil/a autor, Út, 06/04/2019 - 02:22
Urobil to Danko Čaputovej úmyselne? Na inauguráciu pozval jej súperov: Pre Zuzanu Čaputovú to má byť jeden z najdôležitejších dní jej doterajšieho života. Pri inaugurácii za historicky prvú slovenskú prezidentku však musí strpieť aj svojich neúspešných súperov. Postaral sa o to predseda Národnej rady Slovenskej republiky Andrej Danko (SNS), resp. parlamentná kancelária, ktorá má organizovanie tejto udalosti na starosti. Na slávnosť tak dostali pozvánky napríklad Štefan Harabin, ktorý odmieta uznať výsledky prezidentských volieb či Martin Daňo, ktorý mal v minulosti odňatú novinársku akreditáciu do priestorov parlamentu.
Kancelária NR SR napriek tomu nemieni prehodnotiť svoje doterajšie kroky. Tvrdí, že o pozvaných hosťoch nerozhodovali jej zamestnanci, ale Kancelária prezidenta Andreja Kisku.„Tak, ako bolo v minulosti zvykom pri každom skladaní sľub
u hlavy štátu, s výnimkou pána prezidenta Andreja Kisku, na slávnostný akt boli pozývaní všetci neúspešní kandidáti na post prezidenta,” tvrdí vo svojom stanovisku parlamentná kancelária.
Na druhej strane ale Kancelária NR SR tvrdí, že to bola práve ona, ktorá „v zmysle dodržania tradície oslovila aj tento rok všetkých kandidátov“.„Navyše, keďže ide o slávnostnú schôdzu vedenú predsedom parlamentu, ktorý zároveň uznával kandidatúru všetkých uchádzačov o funkciu hlavy štátu, Kancelária NR SR považovala za správne, pozvať na slávnostnú schôdzu aj ich,” dodáva stanovisko.
„To, že pozvala neúspešných kandidátov, je pre mňa nová informácia. Doteraz táto tradícia nebola. Nezostáva mi nič iné, len to zobrať na vedomie a mať nadhľad nad mnohými skutočnosťami, ktoré sa dejú,” skonštatovala, aktuality.sk
Petr Bárdy: Ľudia okolo Fica chcú zničiť to, čo nestihli dať oligarchom
Prehnitá strana postavená na korupcii a zlodejine sa nedá rekonštruovať len navonok. Smer-SD sa ako strana so silným lídrom a vďaka ekonomickému zázemiu dostala na čelo slovenskej politiky. Dlho im to fungovalo.Robert Fico mal dar osloviť masy, bol žoviálny, sympatický, výborný rečník. Ale ten dar mal aj Vladimír Mečiar alebo Mikuláš Dzurinda.
Ficovi sa stalo to isté, čo spomínaným dvom pánom. V istom čase uverili vo svoju jedinečnosť, čo v kontexte udalostí, ktoré nasledovali, malo za následok, že svoje strany doviedli k zániku. Celou pravdou je, že Dzurindovi výrazne pomohol Pavol Frešo a že Smer je stále v prieskumoch na prvom mieste - napriek preplesku, ktorý utŕžil v ostatných dvoch tohtoročných voľbách.
Prečo tu spomíname tieto súvislosti? Predovšetkým preto, že sa opäť raz skloňuje odchod Fica z čela Smeru.
Mohol by ho teoreticky nahradiť Peter Pellegrini, ktorý vyšiel dobre aj v prieskume pre TV Markíza. Otázka znela, koho by chceli Slováci za premiéra. Aj keď tento prieskum ukazuje, že respondenti veľmi nevedia, čo odpovedať.
Peter Pellegrini má vlastne ako jediný šancu skúsiť zachrániť Smer. Nik iný to aktuálne nedokáže. Fico a pozostalí z čias veľkej hostiny na to jednoducho nemajú.
Predstava, že by na to mal mimoriadne neúspešný demagóg Erik Tomáš, alebo nacionálno-socialistický troll z Facebooku, je v tomto komentári ponúknutá len preto, aby bolo jasné, v akých kalných vodách sa dnes hýbe ideovo-strategická línia ľudí okolo Fica.
Fico je obklopený tým najhorším, čo mu mohli sarkastické politické sudičky želať. Došli témy, nahradili ich hnev, nenávisť a polarizácia spoločnosti. Smer najprv odovzdal krajinu do rúk oligarchov, dnes jej zvyšok nesie na tácke konšpirátorom, extrémistom a náckom.
Nie, Peter Pellegrini nie je bezchybný, ale bezchybný nie je ani Andrej Kiska, Michal Truban, Zuzana Čaputová, Richard Sulík, Béla Bugár, Marian Kotleba, Boris Kollár... Peter Pellegrini však môže skúsiť reštartnuť Smer.
V tejto chvíli sa môžu objaviť otázky typu: Prečo by mal byť Smer reformovaný? Nemal by zaniknúť?
Napriek eufórii časti voličov po výsledkoch v prezidentských voľbách a v eurovoľbách je tu ešte stále väčšina občanov, ktorá buď nevolí, alebo volí inak. A táto časť občanov má mať svojich zodpovedných predstaviteľov v politike.
Pretože je to frustrácia, živená nezodpovednými politikmi a bublinami na sociálnych sieťach (konšpirátori, trollovia a pod.), ktorá na Slovensku vytvára zázemie pre antidemokratické strany.
Logika teda hovorí, že je dobré mať príčetnú sociálno-demokratickú stran
u. A preto má Smer právo na rekonštrukciu. Mala by to byť rekonštrukcia až do základov. Prehnitá strana postavená na korupcii a zlodejine sa nedá rekonštruovať len navonok.
Na to však bude Peter Pellegrini potrebovať povolenie tých, ktorí Smer vytvorili a ktorí z neho profitujú.
Lebo známa rozprávka o tom, ako hlas podobný Ficovi zohnal peniaze vlastnou hlavou, už dnes ľudí hnevá. Už to nie je uveriteľné, ani smiešne. Je to cynické a odporné.
Peter Pellegrini sa okrem toho bude musieť zbaviť svojich straníckych kamarátov, ktorí sú politicky plytkí, ale biznisovo silní. Spomeňme Petra Žigu, či Martina Glváča. S nimi reformu Smeru neurobí. Ak toto dokáže Peter Pellegrini, potom má teoreticky šancu uspieť. Lenže, tomu je dnes ťažké veriť, aktuality.sk
Ak sa štát rozhodne pred súd ako dôkaz púšťať nezákonne získané nahrávky súkromných osôb, povedie to podľa známeho sudcu Šamka do bezbrehého špehovania. Vyšetrovanie vraždy Jána Kuciaka a Martiny Kušnírovej odkrylo aj nahrávku rozhovoru medzi Marianom Kočnerom a bývalým generálnym prokurátorom Dobroslavom Trnkom.
Nie je pri tom vylúčené, že v archíve muža obvineného z objednávky vraždy mladého novinára je takýchto nahrávok viac.
Nepriamo to na tlačovej besede pripustil aj jeden z dozorujúcich prokurátorov prípadu úkladnej vraždy mladého novinára.
„Pokiaľ ide o ďalšie nahrávky, našli sme viacero dôkazov, ktoré sú podkladmi pre trestné stíhania,“ uviedol na otázku, či je nahrávok viac.
V Kočnerovom dome na bratislavskej Kolibe sa pri domovej prehliadke našiel aj usb-kľúč so zvukom Gorily.
Na jeho objednávku mali byť sledovaní novinári. Práve minulý týždeň pritom polícia v rámci vyšetrovania tejto kauzy hľadala odpočúvacie zariadenia v jednom z bratislavských barov.
Nejednotní sudcovia
V prípade nahrávky Trnka-Kočner už polícia začala stíhanie vo veci zneužívania právomoci verejného činiteľa. Či však nahrávku možno použiť ako dôkaz vo vyšetrovaní nie je celkom jednoznačné. Sudcovia na Slovensku v tejto otázke totiž nie sú jednotní.
Podľa sudcu bratislavského krajského súdu Petra Šamka to možné nie je.
„Nepoznám okolnosti vzniku nahrávok, ktoré mali byť vyhotovené Marianom Kočnerom. Možno len predpokladať, že boli vyhotovené utajovaným spôsobom, to jest bez vedomia nahrávanej, či sledovanej osoby. V takomto prípade by išlo o konanie protiprávne, nakoľko by bolo v rozpore s ustanovením § 12 Občianskeho zákonníka,“ upozorňuje známy sudca.
Podľa nášho trestného poriadku je možné viesť vyšetrovanie len na podklade dôkazov, ktoré boli získané zákonným spôsobom. Podľa Šamka sa to vzťahuje na policajtov, ale aj na bežných občanov.
„Povinnosť nekonať v rozpore so zákonom pri zisťovaní, či zabezpečovaní dôkazov majú pritom nielen orgány činné v trestnom konaní, ale aj súkromné osoby,“ tvrdí sudca.
Bezbrehé špehovanie
Ak sa štát rozhodne pred súd ako dôkaz púšťať nezákonne získané nahrávky súkromných osôb, povedie to podľa Šamka do bezbrehého špehovania, či sledovania medzi jednotlivými súkromnými osobami s cieľom získať „niečo“ na inú osobu, a to za akúkoľvek cenu, teda prípadne aj trestnou činnosťou.
„Ak pripustíme nezákonne vyhotovenú nahrávku súkromnou osobou v trestnom procese raz, potom by sme tak mali urobiť vždy, teda aj vtedy, ak takýto dôkaz získala súkromná osoba trestnou činnosťou,“ myslí si doktor Šamko.
Spoločnosť ani zákonodarca pritom podľa jeho názoru nesmú tolerovať a už vôbec nie legalizovať systematické, či dlhodobé špehovanie osôb súkromnými osobami, či suplovanie činnosti orgánov činných v trestnom konaní zo strany súkromných osôb.
Práve to sa totiž už podľa sudcu deje. A nejde len o známy prípad sledovania novinárov, v ktorom každý deň vyplávajú na povrch nové šokujúce skúsenosti, či už je to fakt, že Marian Kočner poznal detaily zdravotného stavu jedného zo sledovaných, priebeh denného režimu, odpočúvanie bratislavskej kaviarne, alebo najnovší prípad, kedy si Kočner mal objednať kontrolu sociálky u novinárky Denníka N.
„Trend vzájomného sledovania medzi súkromnými osobami a monitorovania konania iných osôb už možno badať aj v praxi,“ hovorí. Nie je podľa neho výnimočné, keď sa navzájom tajne nahrávajú účastníci obchodného rokovania. Alebo keď jeden konateľ firmy tajne monitoruje činnosť toho druhého.
V praxi sa stretol aj s prípadmi, kde obhajoba získavala informácie o poškodenej neplnoletej dievčine prostredníctvom sledovania detektívnou kanceláriou s cieľom nájsť na ňu kompromitujúci materiál.
Napichnuté sú autá, byty aj kancelárie
„Už nie je výnimočným, že na sledovanie, či nahrávanie iných osôb sa používajú nielen dikatafóny, mobilné telefóny, či kamery, ale aj rôzne špeciálne sledovacie zariadenia, ktoré sú dostupné prostredníctvom internetu a je možné ich umiestniť v autách, bytoch, telefónoch alebo v kancelárskych priestoroch.“
V praxi sa sudca stretol napríklad s prípadom klienta, ktorý si tajne nahrával rozhovory s advokátom, aby na neho nahral niečo nelegálne. Je známy aj prípad Salmanovcov, kde si ich spolukonateľ robil kamerové záznamy.
Tie zachytili, ako sa Salmanov rozpráva s pracovníčkou daňového úradu. Tento dôkaz súdy napokon nepripustili.
„Pomerne bežným je aj monitorovanie bývalých partnerov, či bývalých manželov, prípadne umiestnňovanie nahrávacieho zariadenia jedným z manželov v spoločnom byte za účelom systematického sledovania konania druhého z manželov,“ argumentuje sudca.
Vzor Gorila
Nezákonné nahrávky súkromných osôb sú podľa Šamka ako dôkaz v trestom konaní nepoužiteľné. To však neznamená, že sú pre políciu zbytočné. V praxi sa dajú použiť podobne, ako postupuje vyšetrovací tím Gorila. Odpočúvanie bytu na Vazovovej ulici súd vyhlásil za nezákonné, preto nahrávka ani prepis nesmú byť použité ako dôkaz. Dajú sa však použiť ako zdroj informácií, ktoré treba preveriť.
Ak napríklad z nezákonne nahratého rozhovoru dvoch podnikateľov vyplýva, že by sa obchodné spoločnosti v mene ktorých konajú mohli podieľať na daňovej trestnej činnosti, polícii nič nebráni v tom, aby si zabezpečila daňové priznania, bankové výpisy, či účtovníctvo daných firiem. „A tak dokazovali možné spáchanie trestnej činnosti, podozrenie zo spáchania ktorej vyplynulo z nezákonne získanej súkromnej nahrávky,“ vysvetľuje sudca.
Podľa Šamka treba preto reagovať na aktuálnu situáciu a pripraviť osobitný zákon, ktorý by sa s použiteľnosťou nahrávok vysporiadal. „Išlo by o právnu normu, ktorá by sa zaoberala nezákonnosťou a neprípustnosťou dôkazov a stanovovala by aj následky s tým spojené.“
Zároveň by mala obsahovať aj prípady, kedy je možné takto získaný dôkaz použiť. Dnes totiž polícia, prokuratúra aj súdy konajú nepredvídateľne. Niektorí sudcovia súkromné nahrávky pripustia, iný nie. Zástancom praxe, podľa ktorej musí zákonným spôsobom zabezpečiť dôkazy len polícia, je napríklad sudca Špecializovaného trestného súdu Ján Hrubala.
„Za súčasnej právnej úpravy teda nikto dopredu nevie povedať ako sa orgány činné v trestnom konaní, či súdy postavia k nezákonne získanej nahrávke vyhotovenej súkromnou osobou. Takýto právny stav je neprijateľný,“ apeluje Šamko, aktuality.sk
Dago Daniš: Harabin sa opäť rozbieha do politiky
Sudca Štefan Harabin sa chystá kandidovať v parlamentných voľbách. Už od začiatku môžeme predpokladať, za koho bude kopať. Medzi jeho podporovateľmi by mali byť mečiarovci a hlavne lexovci. Harabin v rozhovore pre Pravdu naznačil, ako si to predstavuje. Nechce vstupovať do politiky priamo, ako zakladateľ či člen strany. Formálne chce vystupovať ako „nezávislý“, resp. ako trestný sudca. Podobne ako v roku 2006, keď prišiel do Ficovej vlády za HZDS.
Potenciál harabinovskej strany môže byť podobný, aký bol volebný zisk Hrabina v prezidentských voľbách (podporilo ho cez 14 percent voličov). Skúsenosti ukazujú, že strana dokáže vo voľbách vyťažiť približne štvrtinu až tretinu svojho hrubého potenciálu (o ktorý sa delí s inými stranami).
Pri Harabinovi môžeme mať dôvodné podozrenie, že patrí medzi spojencov mečiarovcov a lexovcov, ktorí si po „Ficovej zrade“ začali hľadať nového politického zástupcu. Sudca Harabin vstúpil do politiky, aj keď bez členstva v strane, v roku 2006. Ponuku dostal od Mečiara (koaličného partnera Ficovho Smeru).
Ďalšia výzva prišla v roku 2017. Ficovu vládu drvili verejné protikorupčné pochody. Pod ich tlakom sa premiér Fico vystrašil. Rozhodol sa obetovať starých spojencov. A porušiť staré nepísané dohody. Prikývol na zrušenie Mečiarovych amnestií. To otvára dvere stíhaniu mečiarovcov a špeciálne Lexu v kauze únosu (zavlečenia) Michala Kováča ml., za ktorou bola podľa obžaloby tajná služba. Skutok sa stal v roku 1995. V roku 1998 bol amnestovaný Mečiarom.
Po zrušení Mečiarovych amnestií si začali lexovci hľadať nové politické krytie. Napríklad cez Národnú koalíciu. Figuroval v nej aj Lexov právnik Marek Para. V prezidentských voľbách 2019 Národná koalícia podporovala Harabina. S tým, že neskôr by sa mohol stať Harabin lídrom „národných síl“ pre parlamentné voľby.
Napríklad pri rozhodovaní o treste pre mafiánsku skupinu sýkorovcov a jej bosa Lališa alias Kýbla. Sýkorovci mali podľa vyšetrovateľov „kauzy únos“ v deväťdesiatych rokoch pracovať pre Lexovu Slovenskú informačnú službu.
Harabin bol pred rokom (jún 2018) počas rozhodovania Najvyššieho súdu o sýkorovcoch doslova hysterický a zúrivý. Kričal. Podával sériu trestných oznámení na kolegov. Obžalovaných sýkorovcov nabádal, aby podávali námietky. Narúšal priebeh procesu. Tlačil na zmenu zloženia senátu do pôvodnej podoby.
Ešte raz: sudca Harabin a jeho senát dvakrát zrušili rozsudky viacnásobným vrahom a mafiánom. A tretíkrát podľa šéfky Najvyššieho súdu zámerne maril priebeh zasadania senátu v prospech obžalovaných. Tých obžalovaných, ktorí mali podľa zistení vyšetrovateľov páchať trestnú činnosť na objednávku Lexovej (Svěchotovej) tajnej služby.
Alebo niečo iné, aktuality.sk
Peter Kažimír už pracuje ako guvernér Národnej banky Slovenska (NBS) a oficiálne už nie je členom žiadneho politického zoskupenia, keďže táto dôležitá inštitúcia by mala byť apolitická. Exminister financií Peter Kažimír, ktorý už pracuje ako guvernér NBS a dodnes zastával funkciu podpredsedu strany Smer-DS, dnes listom oznámil ukončenie členstva v tejto strane. Informoval o tom hovorca Smeru Ján Mažgút s tým, že dôvodom je práve Kažimírove vymenovanie za guvernéra NBS.
Kažimír: Končím v politike
Kiska vymenoval Kažimíra do tejto funkcie už v marci, ale ten sa jej ujal až 1. júna. Na čele NBS nahradil dlhoročného guvernéra Jozefa Makúcha. Ten sa stal šéfom NBS rok po prijatí eura.
Jeho funkčné obdobie malo trvať až do roku 2021, ale v novembri minulého roka oznámil, že chce z postu predčasne odísť. „V politike som bol 13 rokov. Rozhodol som sa reagovať na ponuku, ktorá sa vytvorila rezignáciou Jozefa Makúcha. Končím v politike," vyhlásil dnes Kažimír.
Nového guvernéra prišiel uviesť do úradu aj premiér Peter Pellegrini. Kažimíra do novej funkcie navrhla práve vláda. Pellegrini robil v minulosti tajomníka na ministerstve financií, keď rezort viedol Kažimír, aktuality.sk
František Polák je vo väzbe pre obvinenie z extrémizmu. Slovenská advokátska komora mu pozastavila výkon advokácie. V minulosti robil advokáta Mikulášovi Černákovi či poslancovi Kotlebovej ĽSNS Stanislavovi Mizíkovi.
Predseda Slovenskej advokátskej komory (SAK), na základe dnes doručenej informácie od príslušného súdu, neodkladným rozhodnutím podľa zákona o advokácii pozastavil výkon advokácie Františkovi Polákovi.
Aktuality.sk o tom informovala hovorkyňa SAK Alexandra Donevová s tým, že dôvodom pozastavenia Polákovej advokácie je jeho vzatie do väzby. „Ide o pozastavenie výkonu advokácie zo zákonného dôvodu, keď na základe Zákona o advokácii dochádza k pozastaveniu povinne bez možnosti úvahy,“ doplnila Donevová.
Polícia zadržala Poláka pred dvoma týždňami pre podozrenie z extrémizmu a sympatií k nacistom. Našli u neho uniformu s hákovým krížom i ďalšie nacistické symboly.
Muž, ktorý nemôže robiť advokáta, pracoval v minulosti pre SIS, jeho meno sa spomínalo aj v súvislosti so spisom Gorila. Ako advokát zastupoval mafiánskeho bossa Mikuláša Černáka i poslanca ĽSNS Stanislava Mizíka, aktuality.sk
Klein je okrem daňových podvodov podozrivý aj v ďalších kauzách, celkovo čelí obvineniu v ôsmich prípadoch. Bol tiež vybavovačom vo veľkej kauze platinových sitiek,v ktorej rodina exministra hospodárstva za SDK Ľudovíta Černáka získala od Štátnych hmotných rezerv drahé kovy za tretinovú cenu. Súd za to zatiaľ neprávoplatne odsúdil len znalca, ktorý sitká ohodnotil.
Kleinovo meno sa nespomínalo len v ekonomických prípadoch. V roku 2015 zrazil na priechode dôchodkyňu, ktorej spôsobil vážne zranenia. Súd mu však vymeral iba 600-eurovú pokutu, aktuality.sk
Nemeckého komunálneho politika Waltera Lübckeho z Kresťanskodemokratickej únie (CDU) našli mŕtveho so strelným poranením hlavy v spolkovej krajine Hesensko, neďaleko mesta Kassel, kde pôsobil ako predseda tamojšej okresnej vlády.
Informovala o tom agentúra AFP s odvolaním sa na pondelňajšie vyhlásenie miestnej polície.
Agentúra AFP pripomína, že Lübcke sa v roku 2015 počas masového prílevu migrantov do Nemecka zasadzoval za práva žiadateľov o azyl, za čo si vyslúžil vyhrážky od príslušníkov krajnej pravice. Riaditeľka krajinskej polície v Hesensku Sabine Thurauová však pre médiá uviedla, že predošlé vyhrážky s jeho smrťou nijako nesúvisia, aktuality.sk
Armádny zásah na proteste v Sudáne si podľa opozície vyžiadal vyše 30 mŕtvych
Na vyše 30 mŕtvych sa podľa hlavnej sudánskej opozičnej skupiny zvýšil počet obetí, ktorých život si vyžiadal zásah sudánskej armády. Tá v pondelok ráno násilne rozohnala účastníkov týždňového pokojného okupačného protestu pred budovou ministerstva obrany v hlavnom meste Chartúm, informuje agentúra AP.
Ústredný výbor sudánskych lekárov (CCSD) uviedol, že počet obetí zásahu stále stúpa, a je zatiaľ ťažké presne ho určiť. Dodal, že pri zásahu boli zranené stovky osôb, z ktorých mnohé utrpeli strelné zranenia.
Zmienený výbor je súčasťou Sudánskeho odborného združenia (SPA), opozičnej skupiny, ktorá dlhodobo organizuje protesty proti vláde armády v Sudáne. SPA po oznámení zvýšenia poštu obetí armádneho zásahu v Chartúme vyzvala Sudáncov, aby aj v noci vyšli na protestné pochody po celej krajiny a „paralyzovali verejný život“.
Účastníci dlhodobých pokojných protestov v Chartúme kritizujú nedostatok pokroku na rokovaniach medzi ich zástupcami a vojenským vedením krajiny, ktoré odmieta odovzdať moc civilistom. Desaťčlennú vojenskú radu, ktorá v Sudáne prevzala moc po zosadení dlhoročného prezidenta Umara Bašíra z 11. apríla, má nahradiť nové, zmiešané vedenie krajiny.
Opozícia v súvislosti so zásahom armády, už skôr v pondelok informovala, že rokovania s predstaviteľmi prechodnej vojenskej rady pozastavuje, aktuality.sk

References: súd 
 § 12
 súd 
 súd 
 Súd 
 Súd